คือพึ่งมีอะไรกับแฟนไปเมื่อ5วันที่แล้ว แล้วกินยาคุมฉุกเฉินไปแล้วอ่ะค่ะ แต่วันนี้มันมีอะไรสีดำๆออกมาก้ไม่รู้ เปอะกางเกงในมันคืออะไรคะ อันตรายมั้ย
สวัสดีค่ะ สีดำๆ ที่ออกมาเลอะกางเกงใน น่าจะเป็นเลือดเก่าที่ค้างอยู่ในโพรงมดลูก ซึ่งอาจเริ่มออกมาก่อนที่จะมีเลือดสีแดงตามออกมา โดยเลือดดังกล่าวก็น่าจะเกิดจากผลของการทานยาคุมฉุกเฉินไปเมื่อ 5 วันก่อนได้ค่ะ ซึ่งอาจออกได้นาน 1-4 วัน ดังนั้น หากหลังจากนี้ มีเลือดออกมาไม่นานเกิน 1 สัปดาห์ ก็ไม่ได้ถือว่าผิดปกติอะไรค่ะ ส่วนประจำเดือนจริงๆ นั้น ก็อาจมาช้ากว่าปกติได้ค่ะอย่างไรก็ตาม หากเลือดออกนานผิดปกติ หรือมีปวดท้องน้อยมาก หรือมีตกขาวที่ผิดปกติร่วมด้วย ก็ควรไปพบแพทย์เพื่อหาสาเหตุค่ะ เช่น มีการติดเชื้อในช่องคลอด ติดโรคติดต่อทางเพศสัมพันธ์ต่างๆ มีมดลูกอักเสบ มีติ่งเนื้อในโพรงมดลูก เป็นต้น